Monacos Grand Prix 2005

Monacos Grand Prix 2005 (Offisielt navn Formula 1 Grand Prix de Monaco) var et Formel 1-løp arrangert 20. mai – 22. mai 2005 på Circuit de Monaco. Det var det sjette løpet i Formel 1-sesongen 2005.

 Rapport 
Kimi Räikkönen, som hadde beste startposisjon, tok ledelsen i løpet. Selv om han i starten ble fulgt tett av Fernando Alonso var han mer enn 5 sekunder foran etter 20 runder. Løpet gikk stort sett udramatisk, med Giancarlo Fisichella, Jarno Trulli, og Mark Webber på plassene bak Alonso, fram til runde 23. Da snurret Christijan Albers sin Minardi inn i en vegg ved Mirabeau-svingen, og blokkerte to tredjedeler av bredden på banen. David Coulthard, som lå bak han greide å svinge unna og stoppe sin Red Bull Racing-bil uten skader. Rett etterpå kom imidlertid Michael Schumacher og han kjørte rett inn i Coulthard, brakk nesepartiet på sin egen bil og sørget for at Red Bull-bilen ikke kunne fortsette. Mens flere andre førere nådde den blokkerte svingen sørget dommerne av løpet for at det ble satt ut sikkerhetsbil til Albers sin bil var fjernet.

Begge Renault-førerne gikk øyeblikkelig inn i depotet, mens Räikkönen ikke hadde muligheten til å gjøre det samme. Årsaken til det var at han nettopp hadde passert avkjøringen til depotet da ulykken skjedde. Selv om dette i utgangspunktet førte Räikkönen i en forsvarsposisjon i forhold til sine hardeste konkurrenter, greide han med noen veldig raske rundetider å skaffe seg en 34,7 sekunders ledelse da han kjørte inn i depotet i runde 41. 

Alonso, som kjørte en del langsommere fordi bilen var full av bensin, greide derfor ikke å hindre at Räikkönen kom først ut på banen igjen etter sitt depotstopp. I tillegg til tung bil slet Alonso også med dårlige dekk i siste del av løpet. Da Räikkönen kom ut på banen var han 13 sekunder foran Alonso, og finnen vant til slutt løpet etter å ha ledet fra start til mål. 

Nick Heidfeld som hadde jobbet seg opp fra sjette startposisjon, ble til slutt nummer 2 i løpet. Han passerte Alonso i sjikanen på havnesiden av banen. Webber ble nummer 3, mens Alonso greide en fjerdeplass med dekk som var helt nedslitte på bakhjulene. Juan Pablo Montoya avanserte fra en 16.-plass ved starten til en 5.-plass like bak Alonso. På de neste plassene kom Ralf og Michael Schumacher som passerte nesten side om side over mål.

 Klassifisering 
 Løpet 
 Pos Nr Fører Konstruktør Runder Tid/Brøt Startpos Poeng 19 Kimi RäikkönenMcLaren-Mercedes781.45.15,556 110 28 Nick HeidfeldWilliams-BMW78+ 13,87768 37 Mark WebberWilliams-BMW78+ 18,48436 45 Fernando AlonsoRenault78+ 36,487 25 510 Juan Pablo MontoyaMcLaren-Mercedes78+ 36,647164 617 Ralf SchumacherToyota78+ 37,117183 71 Michael SchumacherFerrari78+ 37,22382 82 Rubens BarrichelloFerrari78+ 37,570101 912 Felipe MassaSauber-Petronas77+ 1 runde11 1016 Jarno TrulliToyota77+ 1 runde5 1111 Jacques VilleneuveSauber-Petronas77+ 1 runde9 126 Giancarlo FisichellaRenault77+ 1 runde4 1318 Tiago MonteiroJordan-Toyota75+ 3 runder15 1421 Christijan AlbersMinardi-Cosworth73+ 5 runder14 Ret15 Vitantonio LiuzziRed Bull-Ferrari59Krasj12 Ret20 Patrick FriesacherMinardi-Cosworth29Krasj13 Ret14 David CoulthardRed Bull-Ferrari23Kollisjon7 Ret19 Narain KarthikeyanJordan-Toyota18Hydaulikk17
Noter til tabellen:
 Dette var Mark Webbers første pallplassering i Formel 1.

 Eksterne lenker 


2005
Kategori:Formel 1-sesongen 2005